PATVIRTINTA

Klaipėdos Stasio Šimkaus

konservatorijos direktoriaus

2020 m. lapkričio 6 d.

**KLAIPĖDOS STASIO ŠIMKAUS KONSERVATORIJA**

**BENDRABUČIO VIDAUS TVARKOS TAISYKLĖS KARANTINO METU**

1. Taisyklės įsigalioja nuo 2020 m. lapkričio 6 d.
2. Apgyvendimas bendrabutyje organizuojamas pagal ugdymo programas (vidurinio ugdymo programos mokiniai bendrabutyje gyvena vieną savaitę, kitą savaitę į bendrabutį atvyksta pagrindinio ugdymo programos mokiniai). Vieno srauto apgyvendinimas trunka nuo sekmadienio iki penktadienio (imtinai).
3. Atvykti į bendrabutį sveikam, t.y. neturint užkrečiamų ligų požymių (ūmių viršutinių kvėpavimo takų infekcijų simptomų: kosulio, slogos, pasunkėjusio kvėpavimo ir pan.; ūmių žarnyno infekcijų simptomų: viduriavimo, vėmimo ir pan.; bėrimų), temperatūra neturėtų viršyti 37,2 °C.
4. Draudžiama atvykti į bendrabutį esant privalomoje izoliacijoje, turėjus sąlytį su infekuotu Covid-19 asmeniu arba sergant pačiam.
5. Atvykus būtina dėvėti kaukę, sustoti prie budėtojos, dezinfekuoti rankas ir pasimatuoti temperatūrą. Jei kaukė vienkartinė, jų turėti bent po tris kiekvienai dienai.
6. Temperatūra bus matuojama kasdien: ryte išeinant iš bendrabučio ir vakare prieš miegą. Pakilusios temperatūros rodmenys bus fiksuojami.
7. Kiekvieną kambarį prieš miegą rekomenduojama išvėdinti. Taip pat, prieš einant į mokyklą, tikslinga palikti pravirus langus.
8. Dezinfekcinis skystis bus padėtas I-o aukšto hole. Kiekvieną kartą grįžus, privalu dezinfekuoti rankas, taip pat to bus prašoma einant į saviruošos klases. Įėjus į asmenines erdves, rekomenduojama rankas švariai nusiplauti muilu.
9. Įrašą apie paimtą klasės raktą žurnale padarys budėtoja.
10. Mokiniai kambariuose bus apgyvendinti ta pačia tvarka kaip ir iki karantino.
11. Griežtai draudžiama vaikščioti į kitus kambarius, bendrose erdvėse būtina laikytis dviejų metrų atstumo.
12. Kaukę privalu dėvėsi visose patalpose (išskyrus savo kambarį).
13. Pirmą kartą be kaukės ar besisvečiuojantys kituose kambariuose pastebėti mokiniai bus įspėjami (rašys pasiaiškinimą, bus informuoti jų tėvai). Taisykles pažeidus antrąkart, mokinius pokalbiui kviesis Konservatorijos direktorė, jiems bus skirta drausmės nuobauda.
14. Virtuve vienu metu galės naudotis tik to paties kambario gyventojai..
15. Bendro naudojimo patalpos bus dezinfekuojamos vienąkart per dieną.
16. Į darbą atvykę darbuotojai privalės dėvėti kaukes ir pasimatuoti temperatūrą.
17. Jei mokiniui pamatavus temperatūrą, paaiškės, kad ji viršija nustatytą normą, bus informuojami tėvai. Iki tėvų atvykimo mokinys skubiai bus izoliuojamas 107 kambaryje. Susirgusį mokinį tėvai turės išsivežti.
18. Svečiai į bendrabutį įleidžiami nebus.
19. Su bendrabučio taisyklėmis metu mokiniai bus supažindinti pasirašytinai.